آمریکانین بیرلشمیش میللت‌لر تشکیلاتی‌نین دایمی نماینده‌سی نیکی هیلی، سوریه خالقی‌نین آرتیق بشار اسدی ایستمدیگینی سؤیله‌دی.
بمت امنیت شوراسی‌نین بو آیکی باشقان‌لیغینی دا ایجرا ائدن هیلی‌یه، هم خاریجی ایشلر ناظیری رکس تیلرسون هم ده اؤزونون "اسدین گله‌جگینه سوریه خالقی‌نین قرار وئرجگی" یؤنوندکی آچیقلاما‌لاری خاطیرلادیلدی.
هیلی، بو آچیقلاما‌لارین اسدین سئچیم‌لره قاتیلماسینی آمریکانین دستکلیه‌جگی معناسینی وئرمدیگینی ایفاده ائتدی.
نیکی هیلی؛
"اسده قارشی ایچیمیزده بیر عشق یوخدور؛ بونو آچیقجا ایفاده ائتدیک. اؤزو اوزون مدت‌دیر باریشین قارشی‌سیندا مانع، بیر ساواش گوناهکاری. اؤز خالقینا ائتدیک‌لری قورخونج" دئدی.
هیلی، سوریه خالقی‌نین آرتیق اسدین ایستدیگینی دوشونمدیک‌لرینی ایفاده ائده‌رک رژیمین حرکت‌لرینی آغیر شکیلده قیناماق داوام ائتدیره‌جک‌لرینی قید ائتدی.
هیلی، روسیا و ایران‌ین اسده وئردیگی دستگی ده تنقید ائتدی.
